<classify> HOSPITALI ya Taifa Muhimbili MNH Dar es Salaam, hatimaye imempokea na kuanza kumfanyia uchunguzi mtoto aliyekuwa na tatizo la utata wa jinsi na pia tundu kwenye kitovu.Mwanzoni wa wiki iliyopita, gazeti hili liliandika habari kumhusu mtoto wa mwaka mmoja na miezi mitano kutoka Kijiji cha Kibigoji Kata ya Kibati, Turiani Wilaya ya Mvomero mkoani Morogoro, akiomba msaada wa mtoto huyo kupewa matibabu.Mama huyo alisema mtoto wake mbali na kuzaliwa akiwa na utata wa jinsi yake, pia mtoto huyo ana tundu kwenye kitovu ambalo akinywa maji yanatoka. Kwa mujibu wa Ofisa habari wa hospitali hiyo, Neema Mwangomo mtoto huyo amepokewa na yuko wodini, anaendelea kufanyiwa vipimo mbalimbali kubaini matatizo yake na namna ya kumsaidia.Tumempokea mtoto huyo yupo wodini na tayari ameshaonwa na daktari lakini kuhusu tatizo la mtoto siwezi kuzungumzia mimi, alisema Mwangomo. Wiki iliyopita mama wa mtoto huyo, aliomba msaada kwa jamii kupitia vyombo vya habari ili asaidiwe kupata matibabu ya mtoto huyo, ambaye alikuwa akimsumbua sana.Mtoto huyo alikuwa analia sana kwa sababu korodani zake, zilikua zikivimba na kumsababishia maumivu makali na wazazi wake hawakuwa na uwezo wa kumpeleka Hospitali ya Muhimbili kwa matibabu.Kwa sasa tunashukuru sana Hospitali ya Muhimbili tumepokewa hapa na wameanza kushughulikia mtoto, naamini Mungu atasaidia apone, alisema. Mtoto huyo alizaliwa Mei 18, mwaka jana ndipo wzazi wake waligundua mtoto huyo jinsi yake haieleweki hata hivyo wazazi wa mtoto huyo ni wakulima hawakuwa na uwezo wa kumtibu.  <topic>: kitaifa 